OpenLLM-France/wikimedia huggingface dataset:
# Orsans

* Per a altres significats, vegeu «Orsans (Aude)».
Orsans és un municipi al departament del Doubs (regió de Borgonya - Franc Comtat, França). L'any 2007 tenia 153 habitants.

## Demografia
### Població

El 2007 la població de fet d'Orsans era de 153 persones. Hi havia 52 famílies de les quals 16 eren unipersonals (8 homes vivint sols i 8 dones vivint soles), 12 parelles sense fills i 24 parelles amb fills.
La població ha evolucionat segons el següent gràfic:

### Habitatges

El 2007 hi havia 69 habitatges, 55 eren l'habitatge principal de la família, 9 eren segones residències i 5 estaven desocupats. 62 eren cases i 7 eren apartaments. Dels 55 habitatges principals, 48 estaven ocupats pels seus propietaris, 6 estaven llogats i ocupats pels llogaters i 1 estava cedit a títol gratuït; 3 tenien dues cambres, 9 en tenien tres, 6 en tenien quatre i 37 en tenien cinc o més. 49 habitatges disposaven pel capbaix d'una plaça de pàrquing. A 30 habitatges hi havia un automòbil i a 24 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Orsans el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 4 |
| 0 | 65 a 69 | 0 |
| 0 | 60 a 64 | 4 |
| 4 | 55 a 59 | 4 |
| 4 | 50 a 54 | 4 |
| 8 | 45 a 49 | 0 |
| 8 | 40 a 44 | 8 |
| 4 | 35 a 39 | 0 |
| 8 | 30 a 34 | 0 |
| 4 | 25 a 29 | 8 |
| 4 | 20 a 24 | 0 |
| 4 | 15 a 19 | 0 |
| 8 | 10 a 14 | 4 |
| 4 | 5 a 9 | 4 |
| 4 | 0 a 4 | 4 |

## Economia

El 2007 la població en edat de treballar era de 101 persones, 78 eren actives i 23 eren inactives. De les 78 persones actives 74 estaven ocupades (45 homes i 29 dones) i 4 estaven aturades (2 homes i 2 dones). De les 23 persones inactives 5 estaven jubilades, 11 estaven estudiant i 7 estaven classificades com a «altres inactius».

### Ingressos

El 2009 a Orsans hi havia 59 unitats fiscals que integraven 155 persones, la mediana anual d'ingressos fiscals per persona era de 16.888 €.

### Activitats econòmiques

Dels 8 establiments que hi havia el 2007, 4 eren d'empreses de construcció, 1 d'una empresa immobiliària i 3 d'empreses de serveis.
Dels 4 establiments de servei als particulars que hi havia el 2009, 3 eren paletes i 1 lampisteria.
L'any 2000 a Orsans hi havia 3 explotacions agrícoles que ocupaven un total de 195 hectàrees.

## Poblacions properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles

## Enllaços externs

* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Henry Charles Beck

Henry Charles Beck (Londres, 4 de juny de 1902 - Southampton, 18 de setembre de 1974), conegut com a Harry Beck, fou un enginyer conegut per la creació de l'actual mapa del metro de Londres el 1931. Beck va dibuixar un esquema mentre treballava com enginyer al metro de Londres. LUL (London Underground Limited, l'operadora de la xarxa) al principi fou escèptica per la proposta radical de Beck, però finalment fou introduït de forma temptativa el 1933. Immediatament va esdevenir popular i LUL va adoptar la tipologia del mapa.
Actualment Transport for London continua utilitzant el disseny del mapa de Beck per a la realització de l'actual mapa del metro i altres sistemes del món també han adoptat el concepte.
# Pablo Torres Muiño

Pablo Torres Muiño (Cambre, 23 d'octubre de 1981) és un ciclista espanyol, professional des del 2012. Actualment milita a l'equip Burgos-BH.

## Palmarès

* 2006
** 1r a la Oñati Saria
* 2010
** 1r a la Volta a la Corunya i vencedor d'una etapa
* 2011
** Vencedor d'una etapa a la Volta a Zamora
* 2017
** 1r al Tour de Gironda i vencedor d'una etapa
* 2019
** Vencedor d'una etapa al Volta al Japó

### Resultats a la Volta a Espanya

* 2018. 129è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Øksnes

Øksnes és un municipi situat al comtat de Nordland, Noruega. Té 4,541 habitants (2018) i la seva superfície és de 319.12 km². El centre administratiu del municipi és la població de Myre. Les altres poblacions del municipi són Alsvåg, Barkestad, Breidstrand, Nyksund, Strengelvåg, i Stø.
El municipi d'Øksnes abasta la part nord-oest de l'illa de Langøya, a l'arxipèlag de Vesterålen. També inclou molts illots del voltant, incloses les illes d'Anden, Dyrøya, Nærøya, Skogsøya i Tindsøya. El Gavlfjorden es troba a la part nord-est del límit amb el municipi d'Andøy a l'altre costat. La part sud-est d'Øksnes limita amb el municipi de Sortland i amb la part sud-oest del municipi de Bø (tots dos situats a l'illa de Langøya). La resta del municipi limita amb la mar de Noruega.
El municipi és força accidentat, tret de l'àrea situada a l'est de Myre, molt plana i pantanosa. El llac Alsvågvatnet es troba prop d'aquesta zona plana, a l'est del poble d'Alsvåg. Aquesta zona plana es troba just al nord de la gran muntanya de Snøkolla. El Far d'Anda es troba a l'illot d'Anden.

## Referències

* ↑ «Població l'1 de gener de 2018. Tot el país, comtats i municipis» (en anglès). Oficina Central d'Estadístiques de Noruega. [Consulta: 21 desembre 2018].
# Ørjan Nyland

Ørjan Håskjold Nyland (10 de setembre de 1990) és un futbolista professional noruec que juga de porter pel Sevilla FC. És internacional amb Noruega.

## Referències

* 1 2 «Ørjan Nyland: Overview». Premier League. [Consulta: 17 agost 2019].
# Yang Song-guk

Yang Song-guk (Pyongyang, 19 d'agost de 1944), també Yang Seung-kook, fou un futbolista nord-coreà de la dècada de 1960.
Fou internacional amb la selecció de futbol de Corea del Nord amb la qual participà a la copa del Món de futbol de 1966. També participà als Jocs Olímpics de 1976.
A nivell de club destacà com a jugador de Kigwancha Sports Club.

## Referències

* ↑ «Copa do Mundo da FIFA Inglaterra 1966». Arxivat de l'original el 2012-03-23. [Consulta: 1r setembre 2020].
* ↑ Perfil a sports-reference
* ↑ Yang Song-guk a National-Football-Teams.com (anglès)
# Yang Weizhen

Yang Weizhen (xinès simplificat: 杨维桢;xinès tradicional: 楊維楨,; pinyin:Yáng Wéizhēn), també conegut amb el pseudònim Tieya (que té a veure amb la muntanya del mateix nom) fou un pintor, cal·lígraf, poeta i músic xinès que va viure durant la dinastia Yuan. Oriünd de la província de Zhejiang. Va néixer vers el 1296 a l'actual Shaoxing (紹興) i morí el 1370.
Yang va ser un funcionari que a la fi de la dinastia Yuan va renunciar al càrrec. És autor de diversos colofons d'un cert nombre de pintures i d'un prefaci d'un text relacionat amb l'art (el “Tuhui Baojian” de Xia Wenyuan). Quan el seu pare li va proporcionar una biblioteca a la muntanya Tieya es va dedicar intensament a estudiar, aconseguint un càrrec en l'Administració i va residir a Hangzhou i, davant la situació política, es va retirar a les muntanyes Fuchun. Va ser un erudit confucià i practicant del taoisme. Va existir una relació d'amistat entre Yang i els cèlebres pintors Huang Gongwan i Ni Zan (es conserva una pintura amb Gu An, Zhang Shen i Ni Zan amb una inscripció de Yang Weizhen que duu per títol “Hiverns, bambú i roca),
En l'art xinès, cal·ligrafia i pintura estan estretament unides però l'activitat de Yang Weizhen com a cal·lígraf ha arribat a fer ombra la seva producció pictòrica, tan gran va ser la seva fama en aquest camp. Entre les seves obres cal mencionar Pi a l'hivern que es conserva al Museu Nacional del Palau de Taipei, segons Fu Shen, se li pot atribuir també Muntanya a la primavera.

## Bibliografia

* A Master of His Own: The Calligraphy of the Chan Abbot Zhongfeng Mingben (1262-1323) d'Uta A.Stuttgart Lauer. .2002.ISBN 3-515-07932-7. Pàgs. 74-76.
* The Cambridge History of Chinese Literature: To 1375 de Kang-i Sun Chang,Stephen Owen.2010. ISBN 978-0-521-11677-0.Pàgs. 577-578, 585, 595,599-601,605, 610. 614, 618 i 685.
* Dictionnaire Bennezit” Dictionnaire Bénézit, Dictionnaire des peintres,sculpteurs, dessinateurs et graveurs, vol. 14, éditions Gründ, janvier 1999, 13440 p. (ISBN 2700030249), p. 792
* Yang Weizhen (1296-1370) and the Social Art of Painting Inscriptions d'Ai-lian Liu. The University of Kanasas. 2911 (http://kuscholarworks.ku.edu/dspace/bitstream/1808/7833/1/Liu_ku_0099D_11433_DATA_1.pdf).

## Enllaços externs

* http://www.chinaonlinemuseum.com/calligraphy-yang-weizhen.php
* http://arts.cultural-china.com/en/77Arts13542.html Arxivat 2014-12-30 a Wayback Machine.
* http://kuscholarworks.ku.edu/dspace/bitstream/1808/7833/1/Liu_ku_0099D_11433_DATA_1.pdf
* http://udini.proquest.com/view/imitation-and-innovation-a-critical-pqid:1851865971/ Arxivat 2014-04-28 a Wayback Machine.
* http://www.npm.gov.tw/exh100/calligraphy9912/html/page_en_02.html
# Hospitalis

Hospitalis va ser la deïtat romana de l'hospitalitat.
El nom de dii hospitales s'aplicava a diferents deus, però no s'esmenten els seus noms. En parlen Tàcit, Titus Livi i Ovidi. El gran protector de l'hospitalitat va serJúpiter que a Roma era anomenat Jupiter hospitalis, i els grecs li deien Ζεὺς ξένιος.

## Referències

* ↑ Tàcit. Annals, XV, 52
* ↑ Titus Livi. Ab Urbe Condita, XXXIX, 51
* ↑ Ovidi. Les Metamorfosis, V, 45
* ↑ Smith, William (ed.). «Hospitalis». A Dictionary of Greek and Roman biography and mythology. [Consulta: 16 maig 2022].
# Hermafrodit

* No s'ha de confondre amb Afrodit o Afrodita.
Hermafrodit (Hermaphroditus, Ἑρμαφρόδιτος) nom compost d'Hermes i Afrodita i sinònim de ἀνδρογύνης, γύνανδρος, ἡμίανδρος fou un personatge mitològic. Inicialment un home amb fal·lus, símbol de la fertilitat, però que després fou modificat a la mitologia per esdevenir un ésser de doble sexe amb el cap, pit i cos de femella i les parts sexuals d'home. Ovidi el fa fill d'Hermes i Afrodita i net d'Atles.
Segons algunes tradicions, la seva conversió en un ésser androgin es va produir arran de la fusió amb la nimfa Salmacis quan ella va intentar violar-lo.
Hermafrodit és un personatge de la mitologia grega. Era fill d'Afrodita i d'Hermes, en honor dels quals va rebre el seu nom, una barreja dels dels seus pares. Però Afrodita, en sentir-se culpable d'adulteri, es va separar del seu fill i el va deixar al mont Ida, a la regió de Frígia, a cura de les nimfes de la muntanya, per qui va ser criat.
Amb el pas del temps, el nen es va convertir en un jove de gran bellesa. Un bon dia, Hermafrodit va decidir sortir a recórrer les terres gregues. Anant de camí a Cària, a Halicarnas, l'excés de calor d'aquell dia assolellat el va fer aproximar-se a un llac per refrescar-se, al qual es va llançar a nedar nu. La nàiade Salmacis -o Salmàcide-, esperit d'aquell llac, en notar la seva presència i observar el seu cos nu, va sentir una atracció immediata cap a ell i no va tardar a despullar-se i apropar-se-li per tractar de conquerir-lo, però el jove es va resistir.
Tot i així, la nimfa, poc després, des de la font propera a la qual Hermafrodit s'havia apropat, Salmacis es va abraçar a ell fortament, el va arrossegar al fons, i, mentre forcejava amb ell, va suplicar als déus que no separessin els seus cossos, dient: " Te debats en va, home cruel! Déus! Feu que res no pugui separar-lo mai de mi ni separar-me d'ell". Els déus, atenent la seva súplica, li van concedir el seu desig i ambdós cossos es van fusionar per sempre en un sol ser, de doble sexe.
Hermafrodit va suplicar als seus pares, els déus, que tot jove que es banyés en aquell llac corregués la seva mateixa sort. D'aquesta forma, el llac arrabassaria la virilitat a tot aquell que s'hi banyés, cosa que els déus li van concedir.
Aquest mite ha donat origen a l'ús de l'expressió Hermafrodit, per descriure les persones intersexuals. Diverses espècies mítiques van derivar d'aquesta doble sexualitat, com els maclians, citats per Plini o Joan Amades, un poble on cada persona està dividida en vertical i té una meitat amb cos d'home i una segona meitat de dona.

## Referències

* ↑ Oriol Dauder, Joan A. Diccionari d'éssers fantàstics. Quid pro quo, 2019 [Consulta: 26 setembre 2020].
# Hymenocephalus neglectissimus

Hymenocephalus neglectissimus és una espècie de peix de la família dels macrúrids i de l'ordre dels gadiformes.

## Morfologia

* Els mascles poden assolir 13 cm de llargària total.

## Hàbitat

És un peix d'aigües profundes que viu entre 525-600 m de fondària.

## Distribució geogràfica

Es troba al sud-est del Pacífic.

## Referències

* ↑ uBio (anglès)
* ↑ Giglioli E. H. & Issel A. 1884. Pelagos. Saggi sulla vita e sui prodotti del mare. Esplorazione talassografica del Mediterraneo. Pp. 198-270. Istituto de' Sordo-muti, Genova. Esplor. Talassogr. Medit.
* ↑ BioLib (anglès)
* 1 2 FishBase (anglès)
* ↑ Sazonov, Y.I. i T. Iwamoto, 1992. Grenadiers (Pisces, Gadiformes) of the Nazca and Sala y Gómez ridges, southeastern Pacific. Proc. Calif. Acad. Sci. 48(2):27-95.
* ↑ Parin, N.V., A.N. Mironov i K.N. Nesis, 1997. Biology of the Nazca and Sala-y-Gómez submarine ridges, an outpost of the Indo-West Pacific fauna in the Eastern Pacific ocean: composition and distribution of the fauna, its community and history. Adv. Mar. Biol. 32:145-242.

## Bibliografia

* Cohen, D.M., T. Inada, T. Iwamoto i N. Scialabba 1990. FAO species catalogue. Vol. 10. Gadiform fishes of the world (Order Gadiformes). An annotated and illustrated catalogue of cods, hakes, grenadiers and other gadiform fishes known to date. FAO Fish. Synop. 10 (125). 442 p.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Geistdoerfer, P. 1986. Macrouridae. p. 644-676. A P.J.P. Whitehead, M.-L. Bauchot, J.-C. Hureau, J. Nielsen i E. Tortonese (eds.) Fishes of the north-eastern Atlantic and the Mediterranean. UNESCO, París. Vol. 2.
* Geistdoerfer, P. 1990. Macrouridae. p. 541-563. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa; SEI, París; i UNESCO, París. Vol. 2.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Iwamoto, T. 1999. Order: Gadiformes. Macrouridae (sometimes Coryphaenoididae, Bathygadidae, Macrourididae, Trachyrincidae, in part, in literature). p. 1986-1992. A K.E. Carpenter i V.H. Niem (eds.) FAO species identification guide for fishery purposes. The living marine resources of the WCP. Vol. 3. Batoid fishes, chimaeras and bony fishes part 1 (Elopidae to Linophrynidae). FAO, Roma.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319. ISBN 0471250317.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# How to Make It in America

How to Make It in America, Com sortir-se'n a Amèrica, és una sèrie de comèdia-drama de la HBO. La sèrie tracta sobre les vides d'en Ben Epstein (Bryan Greenberg) i el seu amic Cam Calderon (Victor Rasuk), que intenten assolir l'èxit en l'escena fashion de Nova York.

## Personatges

* Bryan Greenberg és Ben Epstein
* Victor Rasuk és Cameron "Cam" Calderon
* Luis Guzmán és Rene Calderon
* Lake Bell és Rachel Chapman
* Scott Mescudi (Kid Cudi) és Domingo Brown
* Martha Plimpton és Edie Weitz
* Shannyn Sossamon és Gingy Wu
* Eddie Kaye Thomas és David "Kappo" Kaplan
* Jason Pendergraft és Darren Hall

## Enllaços externs

* Pàgina web oficial (anglès)
* How to Make It in America a Talk of Fame (anglès)
# Winchester (desambiguació)

«Winchester» té aquests significats:
* Armes:
** Winchester (arma)
** Winchester Repeating Arms Company, empresa estatunidenca fabricant d'armes, especialment, de fusells
* Toponímia:
** Winchester, ciutat a l'extrem sud d'Anglaterra
** Winchester (Califòrnia), concentració de població designada pel cens dels Estats Units a l'estat de Califòrnia
** Winchester (Connecticut), població dels Estats Units a l'estat de Connecticut
** Winchester (Illinois)
** Winchester (Idaho)
** Winchester (Indiana)
** Winchester (Kansas)
** Winchester (Kentucky)
** Winchester (Massachusetts), població dels Estats Units a l'estat de Massachusetts
** Winchester (Missouri)
** Winchester (Nova Hampshire)
** Winchester (Ohio)
** Winchester (Oklahoma)
** Winchester (Tennessee)
** Winchester (Wyoming)
** Winchester Bay, concentració de població designada pel cens dels Estats Units a l'estat d'Oregon
** Canal Winchester, població dels Estats Units a l'estat d'Ohio
* Miscel·lània:
** Winchester '73, western dirigit per Anthony Mann el 1950
# Oxyurichthys cornutus

Oxyurichthys cornutus és una espècie de peix de la família dels gòbids i de l'ordre dels cipriniformes que es troba al Pacífic occidental central.

## Referències

* ↑ Bleeker P. 1857. Index descriptionum specierum piscium bleekerianarum in voluminibus I ad XIV diarii societatis scientiarum indo-Batavae. Natuurkd. Tijdschr. Neder. Indië v. 14. 447-486.
* ↑ «Oxyurichthys cornutus». Catalogue of Life. (anglès) (anglès)
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Larson, H.K. i E.O. Murdy 2001. Gobiidae. Gobies. p. 3578-3603. A K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma, Itàlia.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Palmyra (Nebraska)

Palmyra és una població dels Estats Units a l'estat de Nebraska. Segons el cens del 2000 tenia 546 habitants.

## Demografia

Segons el cens del 2000, Palmyra tenia 546 habitants, 209 habitatges, i 150 famílies. La densitat de població era de 620 habitants per km².
Dels 209 habitatges en un 45,5% hi vivien nens de menys de 18 anys, en un 57,4% hi vivien parelles casades, en un 10% dones solteres, i en un 27,8% no eren unitats familiars. En el 24,4% dels habitatges hi vivien persones soles el 9,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,61 i el nombre mitjà de persones que vivien en cada família era de 3,13.
Per edats la població es repartia de la següent manera: un 31% tenia menys de 18 anys, un 6,6% entre 18 i 24, un 30,6% entre 25 i 44, un 22,5% de 45 a 60 i un 9,3% 65 anys o més.
L'edat mediana era de 34 anys. Per cada 100 dones de 18 o més anys hi havia 103,8 homes.
La renda mediana per habitatge era de 39.773 $ i la renda mediana per família de 47.083 $. Els homes tenien una renda mediana de 31.607 $ mentre que les dones 24.500 $. La renda per capita de la població era de 16.632 $. Aproximadament el 6,2% de les famílies i el 5,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Palmyra». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Palmyra». American Fact Finder. Oficina del Cens dels Estats Units, 12-01-2010.
# Édouard Wattelier

Édouard Wattelier (Chaumontel, 12 de desembre de 1876 - Chaumontel, 18 de setembre de 1957) fou un ciclista francès que va competir a començaments del segle xx. En el seu palmarès destaca la Bordeus-París de 1902. Va prendre part en set edicions del Tour de França entre el 1903 i 1911. La setena posició en la general en l'edició del 1906 fou el millor resultat.

## Palmarès

* 1898
** 3r de la París-Roubaix
* 1901
** 1r a la Tolosa-Luchon
** 3r a la París-Tours
* 1902
** 2n a la París-Roubaix
* 1902
** 1r a la Bordeus-París

## Resultats al Tour de França

* 1903. Abandona (1a etapa)
* 1905. Abandona (1a etapa)
* 1906. 7è de la classificació general
* 1907. Abandona (1a etapa)
* 1908. 28è de la classificació general
* 1909. Abandona (1a etapa)
* 1911. Abandona (10e etapa)

## Referències

* ↑ Éditions Chronique: Chronique du XXème siècle. Éditions Chronique, 2013, ISBN 978-2-366-02013-7, page. 1175 (Chronique du XXème siècle, p. 1175, p. 1175, a Google Books).
* ↑ Max Leonard: Lanterne Rouge. Osburg Verlag, 2016, ISBN 978-3-955-10125-1 (Lanterne Rouge, p. PT18, a Google Books).

## Enllaços externs

* Fitxa a www.sitiodeciclismo.net
# Packratita

La packratita és un mineral de la classe dels fosfats. Rep el nom de la mina Packrat, als Estats Units, la seva localitat tipus.

## Característiques

La packratita és un arsenat de fórmula química Ca$_{11}$(As$^{3+}$V$^{5+}$$_{10}$V$^{4+}$₂As$^{5+}$₆O$_{51}$)₂·83H₂O. Va ser aprovada com a espècie vàlida per l'Associació Mineralògica Internacional l'any 2014, sent publicada per primera vegada el 2016. Cristal·litza en el sistema triclínic. La seva duresa a l'escala de Mohs és 2.
Les mostres que van servir per a determinar l'espècie, el que es coneix com a material tipus, es troben conservades a les col·leccions mineralògiques del Museu d'Història Natural del Comtat de Los Angeles, a Los Angeles (Califòrnia) amb els números de catàleg: 64513 i 64514.

## Formació i jaciments

Va ser descoberta a la mina Packrat, ubicada a la localitat de Gateway, al comtat de Mesa (Colorado, Estats Units), on els cristalls es troben en forma de làmines de color blau molt fosc a blau verdós d'aproximadament 1 mm de llarg, estriats longitudinalment i en intercreixements subparal·lels i divergents. També se'n troba com a agregats botrioides de color verd nacrat. Aquesta mina és l'únic indret de tot el planeta on ha estat descrita aquesta espècie mineral.

## Referències

* ↑ «Packratite» (en anglès). Mindat. [Consulta: 8 gener 2022].